Diari Oficial de la Generalitat Valenciana


Sumari del DOGV 5224, del 22-03-2006 (2006/2924)

ACORD de 31 de gener de 2006, de la Comissió Territorial d'Urbanisme, relatiu a la modificació puntual en l'àmbit de la UE-4 del pla parcial residencial de les normes subsidiàries del Verger.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5224

Data del DOGV
:   22-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2924


Data del document
:   31-01-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Verger, el
    * pla d'urbanisme

ACORD de 31 de gener de 2006, de la Comissió Territorial d'Urbanisme, relatiu a la modificació puntual en l'àmbit de la UE-4 del pla parcial residencial de les normes subsidiàries del Verger. [2006/S2924]  
Vist l'expedient de referència i basant-se en els següents antecedents i consideracions,  
Antecedents  
Primer. El projecte de modificació puntual es va sotmetre a informació pública durant un mes mitjançant un Decret d'Alcaldia del dia 1 de setembre de 2005, i es va publicar l'anunci en el Diari Oficial de la Generalitat Valenciana núm. 5.117, de 19 d'octubre de 2005 i en el diari Levante de 12 d'octubre del mateix any. Durant el pertinent període d'exposició pública no es van presentar al·legacions. Es va aprovar provisionalment pel mateix òrgan en data 1 de desembre de 2005.  
Segon. La documentació està integrada per memòria informativa i justificativa i plànols d'informació i d'ordenació.   
Tercer. L'objecte de la present modificació és adequar l'ordenació prevista per a la UE-4 del citat pla parcial a la realitat existent, atés que s'ha construït una glorieta tancada en el punt quilomètric 201+300 de la carretera N-332, en la qual confluïxen les carreteres CV-700 i CV-723, a fi de millorar la connexió dels sectors E Polígon industrial i D Residencial.  
Així, la implantació d'aquest element de la xarxa primària viària va motivar l'adaptació de les connexions dels sectors que el rodegen, i la UE-4 ha modificat la seua trama viària d'acord amb les imposicions sobrevingudes després de l'execució de la referida glorieta de connexió.  
Com a antecedents, cal assenyalar que en data 6 d'agost de 2003 la demarcació de carreteres de l'Estat a la Comunitat Valenciana, del Ministeri de Foment, va emetre informe favorable sobre la construcció de la rotonda de connexió referida. Igualment consta en l'expedient informe favorable de l'Oficina del Pla de Carreteres de la Conselleria d'Infraestructures i Transport sobre l'esmentada construcció. Igualment consta informe favorable de 10 de desembre de 2003 de l'Àrea d'Infraestructures de la Diputació Provincial d'Alacant. D'altra banda, consta l'autorització per a les obres de prolongació d'obra de fàbrica en el llit del barranc Portelles emesa per la Confederació Hidrogràfica del Xúquer en data 24 de març de 2004.  
Quart. Consta en l'expedient la petició d'informes altres organismes les competències o béns demanials dels quals puguen resultar afectats per la modificació proposada:  
. Diputació Provincial d'Alacant, Àrea d'Infraestructures, sol·licitat per l'Ajuntament en data 16 de novembre de 2005.  
. Ministeri de Foment, Unitat de Carreteres d'Alacant, sol·licitat per l'Ajuntament en data 2 de novembre de 2005.  
. Ministeri de Medi Ambient, Confederació Hidrogràfica del Xúquer, sol·licitat per l'Ajuntament en data 3 de novembre de 2005.  
. Ajuntament dels Poblets, sol·licitat per l'Ajuntament en data 3 de novembre de 2005.  
Després de transcórrer per a tots ells el termini legalment establit sense que en conste l'emissió.  
Consideracions tecnicojurídiques  
Primera. El procediment seguit per l'Ajuntament resulta d'acord amb el que preveu l'article 38 per remissió de l'article 55 de la Llei Reguladora de l'Activitat Urbanística (d'ara endavant LRAU).  
Segona. La documentació està completa, a l'efecte del compliment de l'article 27 de la LRAU.  
Tercera. Les determinacions contingudes en l'expedient es consideren genèricament correctes, des del punt de vista de les exigències de política urbanística i territorial de la Generalitat, tal com recull l'article 40 de la LRAU.   
Quarta. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva de les normes subsidiàries .i de les seues modificacions. de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme  
Acorda  
1) Aprovar definitivament la modificació puntual del Pla general en l'àmbit de la UE-4 del Pla parcial residencial de les normes subsidiàries del Verger.  
2) Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 65 del Decret 133/2004, de 3 de setembre, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Alacant, 31 de gener de 2006.. El director territorial de Territori i Habitatge.. Ramón Rizo Aldeguer.